**A tantárgy neve: Fonetikai gyakorlat 1.**

**Típusa: Szeminárium**

**Óraszám/hét:** 2

**A számonkérés módja: gyakorlati jegy**

**Célkitűzés:**

A tanegység célkitűzése kettős: egyrészről cél, hogy a hallgatókat segítsük a német nyelv akcentus- és interferenciamentes kiejtésének elsajátításában, másrészről a hallás utáni szövegértés készségének fejlesztésében.

**Leírás:**

A célkitűzéseknek megfelelően minden óra két részre tagolódik. Az óra első felében minimális elméleti és fogalmi háttér használatával, gyakran hangzó anyag segítségével, játékos formában tárgyaljuk és gyakoroljuk a német fonetika egy-egy a magyar beszélők számára problematikus szeletét. Az első félév a hangsúly, az intonáció és a német magánhangzórendszer problémáira koncentrál. Az órák második felében 2-3 hallás utáni szövegértési gyakorlatot végzünk el, melyek során az adott szövegeket lexikálisan és nyelvtanilag előkészítjük, a hallgatók teljesítményét kiértékeljük, és segítjük őket a megfelelő szövegértési stratégiák elsajátításában. A feldolgozandó szövegek és a hozzájuk kapcsolódó feladatok nehézsége és összetettsége a félév során fokozatosan növekszik. A hallgatók fejlődését és teljesítményét 3 hallás utáni szövegértési teszt és 3 szóbeli kiejtési gyakorlat formájában ellenőrizzük.

**Tematika:**

|  |  |
| --- | --- |
| **Hét** | **Téma** |
| 1. | Bevezetés, HÉ 0 (Input) |
| 2. | Alapfogalmak, HÉ 1 |
| 3. | A szótag, HÉ 1 |
| 4. | A szóhangsúly, szóbeli felelet |
| 5. | Szóhangsúly az idegen eredetű szavakban, HÉ 2 |
| 6. | Mondathangsúly, HÉ 2 |
| 7. | Intonáció 1: Az ereszkedő hanglejtés, szóbeli felelet |
| 8. | Intonáció 2: Az emelkedő hanglejtés, HÉ 3, dolgozat |
| 9. | A magánhangzók 1: A magánhangzók osztályozása, HÉ 3, a dolgozat megbeszélése |
| 10. | A magánhangzók 2: A diftongusok és a nazális magánhangzók, szóbeli felelet |
| 11. | A rövid magánhangzók, HÉ 4 dolgozat |
| 12. | A schwa, HÉ 4, a dolgozat megbeszélése |
| 13. | A schwa kiesése, HÉ 5 dolgozat |
| 14. | Összefoglalás és értékelés |

**Kötelező irodalom:**

Dietz, Gunther – Tronka, Krisztián (2002): *Sprechprobe. Aussprachetraining für ungarische DaF-Lerner*. 2. Aufl. Debrecen: Debreceni Egyetem Kossuth Egyetemi Kiadó.

**Ajánlott irodalom:**

Pilarský, Jiří (2006): *Deutsche Phonetik. Ein praktischer Abriss mit Elementen deutsch-ungarischer Kontrastivität.* 3. Aufl. Debrecen: Debreceni Egyetem Kossuth Egyetemi Kiadó.

3 gyakorló anyag (Handapparat)